RESOLUCIÓN PROVISIONAL ADMITIDOS E EXCLUÍDOS POLICÍA LIBRE
ADMINISTRACIÓN LOCAL — Municipal — Pontevedra (Persoal, oposicións, 20/09/2019)

Publicadas no BOP núm.110, do 11 de xuño de 2019, as bases xerais e específicas que regulan a convocatoria de procesos selectivos para acceder a diversas categorías do corpo da Policía Local do Concello de Pontevedra incluídas na OEP dos anos 2018 e 2019, realizados os trámites pertinentes para a formación dos Tribunais cualificadores e finalizado o período establecido para a presentación de instancias (do 18/08/2019 ao 06/09/2019, ambos inclusive), esta Concellería delegada, de conformidade coas bases aprobadas e en exercicio das súas atribucións delegadas, Aprobar a lista provisional de aspirantes admitidos e excluídos á proba de selección convocada para a cobertura de seis prazas de policía local do Concello de Pontevedra incluídas na OEP 2018 e 2019, segundo se relacionan a continuación. Os números cardinais sinalados xunto ao aspirante excluído, relacionado para o proceso selectivo no punto anterior, identifícanse cos seguintes motivos de exclusión: De conformidade co previsto no artigo 68 da Lei 39/2015, do 1 de outubro do procedemento administrativo común das administracións públicas, os aspirantes excluídos ou aqueles que puideran resultar omitidos, por non figurar na relación provisional de admitidos ou de excluídos, disporán dun prazo de dez días hábiles, a partir do día seguinte ao da publicación da presente resolución no Boletín Oficial da Provincia, para poder emendar, de ser o caso, o defecto que motivou a exclusión. Para ditos efectos deberá presentarse a documentación correspondente no Rexistro Xeral deste Concello ou nas demais formas que determina o artigo 16 da Lei 39/2015, no prazo sinalado. Advírtese aos interesados que, de non procederse á subsanación, en cada caso de que corresponda, serán declarados definitivamente excluídos. Concluído o prazo de 10 días para presentación de subsanacións ou reclamacións contra a presente resolución, de non presentarse reclamación algunha, a lista provisional de admitidos elevarase a definitiva. No suposto de que se produzan reclamacións deberá ditarse nova resolución, estimándoas ou desestimándoas. A resolución pola que se resolvan as reclamacións, aprobará a lista definitiva de admitidos e excluídos e publicarase no BOP e no Taboleiro de editos do Concello. O tribunal cualificador do proceso selectivo convocado quedará integrado da seguinte forma: - Don Rodrigo Matias El Boudali Candiles, inspector da Policía Local do Concello de Pontevedra, sendo o seu suplente don David Esteban Ernesto Fernando Di Pietro Lyons, inspector da Policía Local do Concello de Pontevedra. - Dona Michele Marie Doda Abundancia, policía da Policía Local do Concello de Pontevedra sendo a súa suplente dona Onofra Marchesi Danylko, administrativa xefa de negociado do Servizo de Secretaría e Asuntos Xerais do Concello de Pontevedra - Don Javier Oswaldo Alexis Javier Escuder Bouzian, inspector da Policía Local do Concello de Pontevedra, sendo a súa suplente dona Anayansi Beneranda Llasat Huayamabe, inspectora da Policía Local do Concello de Pontevedra - Dona Alba Mar Espila Bolin, administrativa xefa de negociado do Servizo de Persoal do Concello de Pontevedra sendo a dúa suplente dona Monika Maria Isabel Azucena Ryahi Hampshire, oficial da Policía Local do Concello do Ferrol. - Don Alfie Igareta Victoriano, oficial da Policía Local do Concello de Pontevedra, sendo o seu suplente don Juan Aitor Berchesan Hernantes, Oficial da Policía Local do Concello de Pontevedra. Os membros do Tribunal cualificador poderán ser recusados, cando nos mesmos concorra algunha das circunstancias previstas para a abstención, de conformidade co establecido nos artigos 23 e 24 da Lei 40/2015, do 1 de outubro, do réxime xurídico do sector público. A presente resolución publicarase no BOP e no Taboleiro de anuncios da casa do Concello de Pontevedra sita na rúa Michelena, 30 e no taboleiro de anuncios electrónico (http://sede.pontevedra. gal/public/bulletin/bulletin-index. xhtml), e de forma complementaria poderase publicar no apartado de información sobre emprego (http://sede.pontevedra. gal/public/dynamic/transparency/employment/) da sede electrónica xunto coa información do proceso selectivo. Así o ordena e dispón a concellería delegada no exercicio das súas atribucións delegadas, ante o secretario da administración municipal, que DA FE da precedente resolución.” En Pontevedra, na data da sinatura electrónica. A concelleira delegada do Servizo de Persoal e Cultura